09/08/2019 | Administración LocalMunicipal
Muros
Convocatoria de concesión de subvencións dirixidas a entidades para a realización de actividades culturais no ano 2019

ANUNCIO Mediante este anuncio faise público que por decreto da Alcaldía de data 5 de agosto de 2019, resolveuse proceder á convocatoria de subvencións dirixidas a entidades para a realización de actividades culturais no ano 2019, dita resolución é a seguinte: RESOLUCIÓN DA ALCALDÍA “Expediente núm.534/2019 Asunto: CONVOCATORIA concesión de subvencións dirixidas a entidades para a realización de actividades culturais no ano 2019. En Muros, na data que figura na marxe, D.ª María Inés Monteagudo Romero, alcaldesa do Concello de Muros, dita a seguinte resolución: Vistas as Bases reguladoras, que rexerán a concesión en réxime de concorrencia competitiva, de subvencións dirixidas a entidades para a realización de actividades culturais do Concello de Muros, aprobadas inicialmente polo Pleno da corporación celebrado o 25 de abril e despois de proceder á correspondente información pública sen que se teñan producido alegacións, e publicado definitivamente o texto das Bases Reguladoras no BOP número 138, do 23 de xullo de 2019, e considerándose convinte proceder á convocatoria des devanditas subvencións. Visto o informe emitido pola Secretaría municipal con data 12/04/2019 en relación coa lexislación aplicable e procedemento a seguir aos efectos de proceder á convocatoria e concesión das subvención de referencia. Visto o informe de Intervención de data 12/04/2019 sobre a existencia de crédito para a atención do gasto derivado da concesión das devanditas subvencións E de acordo co establecido no artigo 23.2 da Lei 38/2003 Xeral de subvencións, do 17 de novembro, e o artigo 20 da Lei 9/2007, do 13 de xuño, de subvencións de Galicia. RESOLVE: Primeiro. –Proceder á CONVOCATORIA para a concesión de subvencións do concello de Muros en réxime de concorrencia competitiva, dirixidas a entidades para a realización de actividades culturais no ano 2019, correspondentes á área de cultura, con cargo á partida 19/334.48000 dos Orzamentos Municipais do exercicio económico correspondente á anualidade 2019, coas seguintes especificacións: 1. Bases reguladoras. As bases reguladoras da concesión destas subvencións están publicadas no BOP número 138, do 23 de xullo de 2019.2. Contía. O Concello de Muros poderá conceder subvencións de ata un máximo de 1.500,00 € por proxecto. A contía de todas as axudas concedidas ao abeiro desta convocatoria sumará un máximo de 13.000 €, con cargo á partida orzamentaria 19/334.48000, correspondente á anualidade 2019.3. Obxecto. O obxecto desta convocatoria é contribuír ao desenvolvemento de programas e actividades culturais concretas no concello de Muros, en particular aquelas destinadas á promoción e cooperación cultural e á difusión e animación sociocultural que contribúan ao espallamento da cultura galega.4. Beneficiarios. As entidades legalmente constituídas, que carezan de fins de lucro, estean rexistradas no Rexistro de Asociacións de Galicia, teñan a súa sede no Concello de Muros e desenvolvan as súas actividades no ámbito territorial municipal do Concello de Muros e non estean incursas en ningún dos supostos de incapacidade ou incompatibilidade para a percepción de axudas ou subvencións públicas (artigo 10 da Lei 9/2007, do 13 de xuño, de subvencións de Galicia). 5. Órgano competente para a Instrución e resolución. A concesión das subvencións realizarase mediante réxime de concorrencia competitiva e será aprobada por unha resolución da Alcaldía ou órgano no que se delegue, despois da proposta motivada da comisión avaliadora correspondente. Conforme ao establecido no artigo 21 da Lei 9/2007, do 13 de xuño, de subvencións de Galicia, crearase unha comisión de valoración que estará composta polos seguintes membros: Presidenta: alcaldesa do Concello de Muros. Secretaria: secretaria municipal, que participará con voz pero sen voto. Vogais: o interventor, ou funcionario do Departamento de Asuntos Económicos no que delegue e un/unha técnico da área de Cultura. Desígnase coma Órgano Instrutor, coas funcións previstas nos artigos 24 da Lei Xeral de Subvencións e 21 da Lei de Subvencións de Galicia, a persoa que teña funcións de técnico da área de Cultura do concello de Muros 6. Prazo de presentación de solicitudes. O prazo de presentación de solicitudes será de un mes e iniciarase no día seguinte da publicación desta Convocatoria no BOP da Coruña. As solicitudes deberán presentarse nos modelos normalizados, que se anexan con esta resolución, por calquera das formas establecidas no artigo 16.4 da Lei 39/2015, do 1 de outubro, do procedemento administrativo común das Administracións Públicas.7. Prazo de resolución e notificación. A resolución de concesión notificarase expresamente a todas as persoas solicitantes de forma fidedigna nun prazo máximo de tres meses dende a data límite de presentación de solicitudes. As subvencións concedidas publicaranse no taboleiro de anuncios do Concello de Muros e na súa páxina web www.muros. gal. Vencido o prazo máximo sen que sexa notificada a resolución expresa a persoa interesada deberá entenderse desestimada a solicitude por silencio administrativo.8. Prazo de xustificación. O prazo para a xustificación das subvencións finalizará o día 15 de novembro de 2019.9. Fin da vía administrativa. O acto de resolución da subvención esgota a vía administrativa, sendo susceptible de recurso de reposición perante o mesmo órgano que resolva, conforme o dispón o artigo 123 da Lei 39/2015, no prazo de un mes, a contar dende a día seguinte da recepción da notificación. Segundo. –Publicar a presente convocatoria de concesión de subvencións do concello de Muros dirixidas a entidades para a realización de actividades culturais no ano 2019 no Boletín Oficial da Provincia da Coruña, aos efectos legalmente previstos no apartado 6 desta Resolución.” ANEXOS (impresos) En Muros, a 5 de agosto de 2019. A alcaldesa María Inés Monteagudo Romero